Президент Тоқаев Саида Мирзиёеваны қабылдады
"Президент Тоқаев Саида Мирзиёеваны қабылдады" | "https://abai.kz/post/186132"
TITLE: Президент Тоқаев Саида Мирзиёеваны қабылдады
URL: https://abai.kz/post/186132
META: "Президент Тоқаев Саида Мирзиёеваны қабылдады" | "https://abai.kz/post/186132"
DATE: 05.08.2024
AUTHOR(s): Abai.kz
TOTAL WORDS: 94
TEXT: Мемлекет басшысы Өзбекстан Президентінің көмекшісі Саида Мирзиёеваны қабылдады. Бұл туралы Ақорда хабарлады. Кездесу барысында екі ел арасындағы көпжақты серіктестікті одан әрі ілгерілетуге қатысты өзекті мәселелер талқыланды. Қасым-Жомарт Тоқаев Қазақстан мен Өзбекстанның одақтастық әрі стратегиялық сипаттағы қарым-қатынасын атап өтіп, жоғары деңгейдегі саяси диалогтың тиімділігін арттыра түсу үшін екі ел президенттерінің әкімшіліктері арасындағы тығыз байланысты жолға қою маңызды екеніне назар аударды. Кездесуде ақпараттық-идеологиялық, мәдени-гуманитарлық, білім беру және жастар саясаты салаларындағы өзара тиімді ынтымақтастықты нығайту мәселесіне айрықша мән берілді. Президент Астанада халықаралық «Заковат» интеллектуалдық ойынының өткізілуіне қолдау білдіріп, мұндай іс-шаралар халықтарымыздың арасын жақындата түсетінін атап өтті. Abai.kz
